Yalçın Küçük

Yalçın Küçük () — Türkiyə sosialist yazıçısı, iqtisadçısı, tarixçisi və media eksperti. O, Türkiyə tarixində son Osmanlı və Cümhuriyyət dövrləri, sovet iqtisadi inkişafı ilə bağlı marksist baxış bucağından tarixi araşdırmaları və həmçinin Türkiyədə kriptoiudaizm (sabbatiançılıq) və Ədalət və İnkişaf Partiyasının tənqidi ilə tanınır.

 Erkən həyatı 
Yalçın Küçük 1938-ci ildə İskəndərunda anadan olmuşdur. Atasının soyu türkman, anası isə qafqazlıdır. Kabataş Liseyinə, ardından Ankara Universitetinə qəbul olmuşdur. 1960-cı ildə politologiya fakültəsini bitirmişdir.

 Karyerası 
Yalçın Küçükün ilk işi Dövlət Planlama Şurasında olmuş və orada uzunmüddətli planlaşdırma şöbəsinə rəhbərlik etmişdir. 1966-cı ildə Yaxın Şərq Texniki Universitetində vəzifəyə qəbul ollmuşdur. 1971-ci il çevrilişindən sonra işdən çıxarılmışdır. O, çevrilişdən əvvəl "Yön", "Emek", "Ant" kimi solçu nəşrlərdə Türkiyədə "sosialist inqilabı" və sosialist idarəçiliyinə çağırışlar yazmışdı. O, həmçinin "Milli Demokratik İnqilab" () adlı başqa bir strategiyaya qarşı sərt tənqidləri ilə tanınırdı.

1973-cü ildə Polatlı Artilleriya Məktəbində ehtiyatda olan zabit kimi hərbi xidmətdən keçmiş və 1974-cü ildə Kiprdə Türk hərbi əməliyyatında iştirak etmişdir. Daha sonra "Cumhuriyet" qəzetinin iqtisadiyyat şöbəsinə rəhbərlik etmişdir. O, həmçinin Anka Xəbər Agentliyinin iqtisadiyyat bülletenini də idarə etmişdir.

Tezliklə solçu fəaliyyətini davam etdirmiş, "Yürüyüş" qəzetinin redaktoru kimi çalışmış və Türkiyə Fəhlə Partiyasının bərpa edilməsi üçün səylər göstərmişdir. Partiya 1978-ci ildə onu və bəzilərini kənarlaşdırmışdır. Bundan sonra onlar gələn il "Sosialist iqtidar" () adlı bir jurnal buraxdılar.

1979-cu ildə Ankara Universitetinə daxil olmuş, lakin 1980-ci ildə növbəti çevrilişdən sonra yenidən işdən çıxarılmışdır. Qazi Universitetində akademiyaya qayıtmış və 1987-ci ildə təqaüdə çıxmışdır.

 Sonrakı illəri 
Yalçın Küçük təqaüdçülüyündə "Sosial qurtuluş" () və "Daima irəli" () nəşrləri üçün yazmağa davam etmişdir. 1993-cü ildə Suriyanın Biqa vadisində Kürdüstan Fəhlə Partiyasının (PKK) lideri Abdullah Öcalandan müsahibə götürmüşdür. Öcalanın Küçükə düşərgəni gəzdirməsini və onunla yemək yediyini əks etdirən çoxlu sayda fotoşəkillər sızdırılmışdır. Küçükün Abdullah Öcalanla çəkdirdiyi fotoşəkillər PKK ilə təmasda olan zaman Küçükün 1990-cı illərdə özünün redaktorluq etdiyi kitab və jurnallarda dərc olunmuşdur.For instance see various issues of Toplumsal Kurtuluş and Bilim ve Edebiyat

Yalçın Küçük 1993-cü ildə prezident Süleyman Dəmirələ və fahişəxana sahibi Matild Manukyanın ən yüksək vergi ödəyicisi olmasına etiraz olaraq Parisə getmiş, lakin 1997-ci il "postmodern" çevrilişindən sonra geri qayıtmışdır. O, separatçı təbliğat yaymaq ittihaml iki il həbs cəzası almışdır. Küçük "Sky Türk"də qısa müddət ərzində "Qələmlər və qılınclar" () adlı veriliş aparmışdır, lakin iddialara görə, hökumətin və keçmiş Baş Qərargah rəisi Yaşar Böyükanıtın şikayətlərindən sonra çəkilmişdir.

Onun Ankaranın Qaraqusunlar məhəlləsi və İstanbulun Balat məhəlləsindəki evlərində 2009-cu ilin yanvarında davam edən "Ergenekon" istintaqı çərçivəsində axtarış aparılmışdır. Onun vəkili Dursun Ərmiş jurnalistlərin suallarını cavablandırmaq üçün Küçükün Ankaradakı evinə gəlmişdir. Axtarış qərarı İstanbul 9-cu Ağır Cəza Məhkəməsi tərəfindən verilmişdir. Polis "Ergenekon" şəbəkəsinə aid sənədləri axtarırdı.

 Seçilmiş əsərləri 
Küçük məhsuldar yazıçıdır:

 Türkiye üzerine Tezler – 5 volumes
 Aydın Üzerine Tezler – 5 volumes
 100 Soruda Planlama Kalkınma ve Türkiye
 Endüstrileşmenin Temel Sorunları: Sovyet Deneyimi
 Yeni Bir Cumhuriyet için
 Bilim ve Edebiyat
 Qua Vadimus – Nereye Gidiyoruz?
 Sovyetler Birliğinde Sosyalizmin Kuruluşu
 Sovyetler Birliğinde Sosyalizmin Çözülüşü (2010)
 Küfür Romanları
 Estetik Hesaplaşma
 İtirafçıların İtirafları
 21 Yaşında Çocuk: Fatih Sultan Mehmet
 Ermeni Rahiple Mektuplaşmalar
 Emperyalist Türkiye
 Kürtler Üzerine Tezler
 Kürt Bahçesinde Sözleşi
 Tekeliyet 1–2
 Tekelistan

 İsimlerin İbranileştirilmesi / Tekelistan – 1 / Türk Yahudi isimleri Sözlüğü
 Tarih 1–2
 İsyan 1–2
 Şebeke 1
 Putları Yıkıyorum – Önsözler 1
 Türkiye Büyülü Hapishanem
 Ders 1: Küçülme Savaş
 Devlet ve Hürriyet
 Caligula: Saralı Cumhur (2007)
 Sol Müdahale (2007)
 Aforizmalar (2008)
 Epilepsi ile Orgazm: Mediko-Politik (2008)
 Çöküş (2010)
 Haberci (2010)
 Fitne (2010)
 Hasta Despot (2010)
 Cumhuriyet'e Karşı Küfür Romanları (2011)
 Çıkış – Ansiklopedi 1 (2014)
 Fitne – Gizli Tarih (2015)

 İstinadlar 

Kateqoriya:Türkiyə jurnalistləri
Kateqoriya:Türkiyə tarixçiləri
Kateqoriya:Türkiyə iqtisadçıları
Kateqoriya:Türkiyə yazıçıları
Kateqoriya:Ankara Universitetinin müəllimləri